DD Dataordbog

***Afsætning****:* Afsætning er betegnelsen for de antal varer som er opkøbt og videresolgt. Man tager ikke højde for antal varer der ligger på lager. Afsætningen kan ikke have decimaler og skal være større end 0.

***Salgsprisen***: Salgsprisen er betegnelsen for prisen som en given vare blev solgt til. Salgsprisen bør ikke være negativ. Salgsprisen kan normalt ikke have mere end to decimaler, da man kun regner valutaer med to decimaler.

***Omsætning***: Omsætning er betegnelsen for det samlet beløb som der er solgt varer/ydelser for. Omsætning udregnes:   
afsætning \* salgsprisen eller   
vareforbrug + bruttofortjeneste eller   
primo år omsætning \* (procentstigning + 100%)

Når beløb når 8 cifre eller mere bliver beløb vist divideret med 1.000. (Bemærk at valutaer aldrig bliver vist med mere end to decimaler).

***Indkøbspris****:* Indkøbsprisen er betegnelsen for den pris man køber en vare ind for. Prisen angives uden moms. Indkøbsprisen skal være større end 0.

***Vareforbrug****:* Vareforbrug er betegnelsen for det beløb der er blevet brugt på varer der er blevet videresolgt. Vareforbruget angives uden moms.

Vareforbruget udregnes: indkøbspris \* afsætning

Eller som => vareforbrug primo= varelager primo + varekøb i perioden – varelager ultimo.

Eller som => vareforbrug = bruttofortjeneste – omsætning

**Varelager:** det er antal vare på lager

**Varekøb i perioden:** det er antal vare opkøbt fra primo til ultimo

***Bruttofortjeneste****:*  Bruttofortjenesten er betegnelsen for hvad man tjener på varer og ydelser. Bruttofortjenesten svarer til Nettoomsætning hvor alt forbruget er fjernet (trukket fra), så som vareforbrug og andre eksterne omkostninger og bliver beregnet når man har omsætningen og vareforbruget. I mange tilfælde er det lig dækningsbidraget på 1 vare. Moms er ikke en omkostning.

***Dækningsbidrag****:* Dækningsbidraget er betegnelsen for hvad man tjener på varer og ydelser efter de variable omkostninger er fratrukket.

***Markedsføringsbidrag****:*  Markedsføringsbidraget beregnes ved at trække de salgsfremmende omkostninger fra bruttofortjenesten, og er en værdi der viser, hvor meget værdi man får ud af sin markedsføring.

***Kontante kapacitetsomkostninger****:* Kontante kapacitetsomkostninger består af husleje, lønninger, faste omkostninger, maskiner og diverse omkostninger. Disse lægges sammen for at beregne de samlede kontante kapacitetsomkostninger.

*Lønninger ­*– Lønninger er en fast udgift, der som udgangspunkt ikke ændres.

*Husleje* – Husleje er en fast udgift, der som udgangspunkt ikke ændres.

*Faste omkostninger* – Faste omkostninger er udgifter, der betragtes som gentagne udgifter over længere perioder, men som ikke er husleje eller lønninger.

*Diverse omkostninger* – Diverse omkostninger er udgift der ikke ligger fast. De varierer ofte og kan bestå af få eller mange udgifter der lægges sammen.

Bemærk at omkostningen ikke varierer i forhold til omsætningen.

***Afskrivning****:* En afskrivning er en regnskabsmæssig postering, som periodisk formindsker den bogførte værdi af anlægsaktiver over disses brugstid. Dette vil medføre, at den enkelte regnskabsperiode "belastes" med en del af den forventede værdiforringelse. Afskrivning bruges til at modregne indtjeningsbidraget, for at udregne resultat før rente.  *–* En minusværdi som trækkes fra Resultat før rente.

***Afskrivningsmetode****:* Betegnelsen for en metode der bestemmer hvilken slags formler en afskrivning bruger.

Der findes 3 metoder til afskrivning: *Lineær afskrivning*, *Saldo afskrivning* og *Straksafskrivning*.

***Lineær afskrivning***– Udregnes ved at tage købspris / antal år. *Det* er en afskrivningsmetode, hvor man fratrækker lige store beløb hvert år, over en årrække, indtil man f.eks. bruger metoden *Straksafskrivning.*

***Saldo afskrivning*** – en Procentuel afskrivning som bestemmes af (HØK). *Det* er en afskrivnings- metode der tager forbehold for at værdien falder mest det første år og mindre de kommende år. Det vil sige, at hvis man vil afskrive 30% af 100.000 kr. vil der i første år være afskrevet 30.000 kr., men næste år vil de 30% af de nu 70.000 kr. være 21.000 kr.

***Straksafskrivning*** – Er et fastreguleret sats med en fast maksværdi, der evt. reguleres på årsbasis. I vores tilfælde 13.800 kr. så beløb under kan afskrives på engang *–* udregnes om det er tilladt ved at tage aktivet – 13.800 hvis resultatet er i minus er det tilladt

***Anskaffelsesværdi****:* Anskaffelsesværdien er indkøbsprisen betalt for at anskaffe et aktiv.

***Skrapværdi****:* Skrapværdien er den mindste værdi et aktiv har ved salg afhængigt af markedet, og vurderes objektivt. Værdien udregnes ved at tage anskaffelsesværdien – skrapværdi/antal enheder.

Bruttoavanceprocent: Bruttoavanceprocenten er bruttofortjenesten i procent udregnet således – (bruttofortjenesten \* 100) / omsætning

**Vareforbrug/kostpris:** Værdien af den indkøbte vare – altså prisen man har givet for den indkøbte vare.

**Eksterne omkostninger**: Omkostninger der dækker over vareforbrug, salgsprovision, reklame, lokaleleje, kontorartikler o.lign.

**Salgsfremmende omkostninger:** Dækker kun omkostninger vedrørende markedsføring. Det angives som et beløb og kan være slået sammen med kontante kapacitetsomkostninger under navnet kapacitetsomkostninger. Det er dog ikke noget HØK normalt bruger. De salgsfremmende omkostninger kan ikke være negativ.

(Bemærk at der er kommet et ønske fra HØK om at kunne opdatere en salgsfremmende omkostning med at lægge til eller trække fra procenter i tilfælde af ændringer).

***Indtjeningsbidrag****:* Indtjeningsbidraget beregnes ved at trække kontante kapacitetsomkostninger fra markedsføringsbidraget. Det er en værdi som viser hvor meget af omsætningen der ender med at blive til overskud efter der er taget højde for diverse omkostninger. Det kan give virksomheden indsigt i deres indtjeningsevne.

***Resultat før renter***: Resultat før renter er det midlertidige resultat af resultatbudgettet, efter afskrivninger er trukket fra indtjeningsbidraget, og før renteindtægter og renteomkostninger medregnes.

Udregning: resultat før renter = indtjeningsbidrag – afskrivninger